**ОПИСАНИЕ НА ОБЕКТА НА ПОРЪЧКАТА**

Със Заповед № РД 02-14-1532/18.07.2011 г на Ръководителя на Управляващия Орган /УО/ на ОПРР са одобрени Изискванията за кандидатстване и пакет документи за кандидатстване по процедура за директно предоставяне на безвъзмездна финансова помощ по схема BG161PO001/1.2-01/2011 „Подкрепа за енергийна ефективност в многофамилни жилищни сгради” по проект „Енергийно обновяване на българските домове”. Като конкретен бенефициент е определена дирекция „Жилищна политика” (ДЖП) в Министерство на регионалното развитие и благоустройството. В това си качество ДЖП отговаря за изпълнението на проекта в съответствие с действащата европейска и национална нормативна уредба в това число и нормативната база, касаеща усвояването на средствата от Структурните и Кохезионен фонд /СКФ/, а така също и специфичните изисквания на Управляващия орган на ОПРР.

Основната целна настоящата схема е да се осигурят по-добри условия на живот за гражданите в многофамилни жилищни сгради в градските центрове, а конкретни цели: изпълнение на мерки за енергийна ефективност в многофамилни жилищни сгради в 36 градски центрове***.*** С оглед постигане на по-добри резултати при реализиране на целите на схемата, дирекция «Жилищна политика» ще проведе мащабна информационна кампания, изпълнителят на която се избира по реда на чл. 16, ал. 4 на ЗОП.

Информационната кампания, предмет на настоящата поръчка има за основна цел популяризиране на проект „Енергийно обновяване на българските домове”, предоставяне на ясна, пълна и точна информация относно целите на проекта и условията за участие в него. Конкретно изпълнителят по настоящата обществена поръчка следва да изгради визия на проекта, чрез различни информационни канали да осигури публичност на проекта и информираност на гражданите за него, да създаде позитивна нагласа към проекта и мотивация за постигане на резултатите от прилаганите по проекта мерки за енергийна ефективност.

При осъществяване на посочените цели, Изпълнителят на обществената поръчка ще извърши следните конкретни дейности:

* Дейност 1: Разработване на цялостна визия на проекта;
* Дейност 2: Изработване на рекламни клипове и банери;
* Дейност 3: Провеждане на информационни дни;
* Дейност 4: Изработване и разпространение на брошури и флайери;
* Дейност 5: Организиране и провеждане на дискусионни форуми;
* Дейност 6: Изготвяне и публикуване на информационни карета в регионални и национални печатни издания;

Техническата спецификация съдържа подробна информация за същността на поръчката.